BETEPALINIS ORO KOMPRESORIUS

EKSPLOATAVIMO INSTRUKCIJA



DĖMESIO! Eksploatuojant elektros įrankius ir prietaisus, reikia vadovautis gamintojo bei platintojo pateikta technine dokumentacija ir saugos instrukcijomis. Dirbant su elektros aparatais, įrenginiais bei prietaisais, rekomenduojama visada laikytis pagrindinių darbo saugos taisyklių, kad išvengtumėte nelaimingų atsitikimų, tokių kaip gaisras, kūno sužalojimai, elektros srovės pavojus.

Prieš pradedant eksploatuoti įrenginį, prašome, gerai susipažinti su eksploatavimo instrukcijos turiniu. Prašome, instrukciją saugoti.

Laikantis visų šioje eksploatavimo instrukcijoje pateiktų rekomendacijų ir nurodymų, kompresorius Jums tarnaus ilgiau.

**ĮVADAS**

Šios instrukcijos tikslas supažindinti savininką su svarbiausiomis kompresoriaus naudojimo, saugaus darbo ir priežiūros instrukcijomis. Tam, kad kompresorius tinkamai dirbtų, laikykitės šioje instrukcijoje nurodytų reikalavimų ir reguliariai atlikite visus reikiamus priežiūros darbus. Netinkamas šių instrukcijų laikymasis bei perspėjimų nepaisymas gali tapti rimtu darbuotojo sužalojimų ar kompresoriaus gedimų priežastimi. Vadovaukites mūsų rekomendacijomis ir tuomet kompresorius tarnaus Jums efektyviau ir ilgiau.

Šis betepalinis oro kompresorius turi ergonomišką dizainą ir yra puikus pagalbininkas kasdieniam naudojimui. Kompaktiška kompresoriaus konstrukcija, puiki išvaizda, nedidelis svoris, nesudėtingas naudojimas, nedidelis triukšmingumas, gali būti naudojamas tiek automobilių dirbtuvėse, tiek buityje. Taip pat jį galima naudoti paprastesniems darbams atlikti, pavyzdžiui, panaudoti plovimui, ratų pripūtimui, prapūtimui (valymui), dažymui ir t.t.

Išskirtinė šio tipo kompresorių savybė yra ta, kad kompresoriaus siurblyje nėra tepalo. Visi judantys kompresoriaus elementai (stūmoklis, ašis ir pan.) atitinka specifinius reikalavimus. Jie yra gaminami iš mažo trinties koeficiento ir didelio atsparumo trinčiai medžiagų, todėl šių elementų nereikia tepti. Šių kompresorių transportavimas taipogi yra paprastesnis – nėra tepalo išsiliejimo pavojaus). Dėl visų šių savybių, netepami kompresoriai yra puikus pasirinkimas, ieškant mėgėjiško kompresoriaus, skirto buitinės paskirties darbams.

**PAGRINDINIAI PLIUSAI:**

* Labai paprasta naudoti;
* Saugu ir ekologiška;
* Lengva ir patogu pernešti;
* Idealiai tinka mėgėjiškam ir pusiau profesionaliam naudojimui;
* Lengva darbo pradžia (netgi prie žemų temperatūrų);
* Kompaktiškas, netepamas ir techninės priežiūros nereikalaujantis oro kompresorius;
* Tyliai veikiantis, 4 polių kompresoriaus variklis (keliamas triukšmo lygis – 65 dB(A) 4 m atstumu).;
* Vienfazis elektros variklis su temperatūros jutikliu, saugančiu nuo perkaitimo
* Varinės apvijos variklis.
* **Kompresoriaus paskirtis**

**Kompresoriaus paskirtis**

Betepalinis kompresorius skirtas atmosferinio oro suspaudimui ir su atitinkama įranga (žiūrėkite skyrių Rekomenduojama įranga) jį galima naudoti paprastesniems darbams atlikti, pavyzdžiui, panaudoti plovimui, ratų pripūtimui, prapūtimui (valymui), dažymui ir t.t.

**Naudojimo apribojimai**

Betepalinius kompresorius galima naudoti tik pagal žemiau nurodytą "Leidžiamos darbo sąlygos" lentelę.

Savavališki pakeitimai mechaninėje ir elektrinėje įrenginio dalyje, įvairios modifikacijos, priežiūra ne pagal eksploatavimo instrukcijoje aprašytas taisykles, yra traktuojami kaip neteisėti veiksmai ir iš karto sąlygoja garantijos teisių praradimą.

**Leidžiamos darbo sąlygos:**

| Modelis | Resiveris | Įsiurbimas | Variklis | Greitis | Įtampa | Fazės | Slėgis |
| --- | --- | --- | --- | --- | --- | --- | --- |
|   | **http://www.kompresorius.lt/wp-content/uploads/2012/10/Balma_resiveris.jpg** | **http://www.kompresorius.lt/wp-content/uploads/2012/10/Balma_kompresoriaus_%C4%AFsiurbimas-e1352736755424.jpg** | **http://www.kompresorius.lt/wp-content/uploads/2012/10/Balma_elektros_variklis-e1352736876855.jpg** | **http://www.kompresorius.lt/wp-content/uploads/2012/10/Balma_elektros_variklio_apsisukimai-e1352736975659.jpg** | **http://www.kompresorius.lt/wp-content/uploads/2012/10/Balma_fazi%C5%B3_skai%C4%8Dius.jpg** | http://www.kompresorius.lt/wp-content/uploads/2012/10/Balma_fazi%C5%B3_skai%C4%8Dius_2.jpg | http://www.kompresorius.lt/wp-content/uploads/2012/10/Balma_sl%C4%97gis_Bar-e1352737481166.jpg |
|  | **ltr** | **ltr/min** | **kW** | **Aps/min** | **V/Hz** | **Vnt** | **Bar** |
| MZB550H9 | 9 | 110 | 0,55 | 1440 | 220/50 | 1 | 8 |
| MZB550H15 | 15 | 110 | 0,55 | 1440 | 220/50 | 1 | 8 |
| MZB550H24 | 24 | 110 | 0,55 | 1440 | 220/50 | 1 | 8 |
| MZB550H50 | 50 | 220 | 1,10 | 1440 | 220/50 | 1 | 8 |

Dėmesio! Trumpalaikis darbas iki 20 min, 10 min pertrauka.

Dėmesio! Gamintojas ir platintojas neatsako už gedimus padarytus netinkamai naudojant aparatą, ir po pristatymo i servisą, ir nustačius šias priežastis, platintojas turi teisę anuliuoti garantiją.

DĖMESIO! Dažniausiai pasitaikanti rizika:

• Palietus orą į talpą pumpuojantį laidą, kyla nudegimų pavojus.

• Regėjimo pažeidimai jeigu kompresorius dirba nešvariose, dulkėtose patalpose ir kai darbo metu nedėvimi apsauginiai akiniai.

• Klausos pažeidimai, kai darbo metu nesinaudojama klausos apsauginėmis priemonėmis arba naudojamos netinkamos klausos apsaugos priemonės.

• Žalingas dulkių poveikis dirbant uždarose patalpose be tinkamaii veikiančios vėdinimo įrangos.

• Kūno sužalojimo rizika kyla jeigu plyšta suspausto oro pripildyti vamzdžai, kurie buvo apgadinti arba nusidėvėję.

ĮRENGINIO JUNGIMAS, VEIKIMO APRAŠYMAS

Ant slėgio jungiklio korpuso virš T-jungimo su manometru yra kompresoriaus jungimo/išjungimo mygtukas. Pakėlus jį į viršų įsijungia kompresoriaus pavaros agregatas. Pavaros agregatas pradeda pumpuoti orą į talpą per pripildymo laidą bei atgalinį vožtuvą. Slėgio jungiklis gamykloje buvo nustatytas 8 barų slėgiui.

Kai kompensatorius pasiekia šią slėgio reikšmę (maksimalus slėgis), slėgio jungiklis išjungia įtampą ir kompresoriaus pavaros agregatas nustoja pumpuoti orą į talpą. Pasiekus 8 barų slėgį ir išjungus įtampą, per kontaktoriaus prijungtą laidą iš galvutės ir pripildymo laido yra pašalinami oro likučiai. Oro ištraukimo metu (darbas su įranga) ir tuo pačiu ištuštinant talpą iki gamykloje nustatyto minimumo (apie 5,5 barų), slėginis jungiklis vėl įjungia įtampą ir kompresorius pradeda į talpą pumpuoti orą. Suspaudimo ciklas prasideda iš naujo.

Aukščiau aprašyta procedūra galioja tik tuomet, kai įjungimo mygtukas yra visą laiką pakeltas, t.y, ĮJUNGTAS (arba pažymėtas į, I arba ON). Be abejo, dirbantis asmuo gali savarankiškai bet kuriuo momentu sustabdyti suspaudimo ciklą, nepriklausomai nuo talpoje esančio slėgio (taip pat tais atvejais, kai slėgis nepasiekia savo nustatyto maksimumo, t.y. 8 barų). Norint sustabdyti darbą, pakanka įjungimo mygtuką nustatyti ant apatinės pozicijos IŠJUNGTAS (arba pažymėtą O arba OFF).

Dirbančiųjų su kompresoriumi asmenų saugos tikslais, prašome atkreipti dėmesį, jog jeigu slėginis jungiklis nesuveiktų, kompresoriuje yra apsauginis vožtuvas (vožtuvas su žiedu, dešinėje T-jungimo su manometru pusėje).

DĖMESIO!!! JOKIU BŪDU NEGALIMA REGULIUOTI SLĖGINIO JUNGIKLIO IR KEISTI JO GAMYKLINIŲ NUSTATYMŲ.

Prie manometro yra apsauginis vožtuvas. Jo pagalba užtikrinama apsauga nuo galimos slėginio jungiklio gedimo. Viršijus talpoje 8 barų slėgį, vožtuvas išleis orą tuo pačiu sumažinant slėgį talpoje. Šio vožtuvo pagalba taip pat galima greitai pašalinti orą iš talpos, prieš tai išjungus kompresorių. Pakanka patraukti ant vožtuvo esantį žieduką ir talpoje esantis oras bus pašalintas. Pašalinus iš talpos orą, reikia paleisti žieduką ir leisti vožtuvo spyruoklei uždaryti sistemą.

PASIRUOŠIMAS DARBUI

Išėmus iš įpakavimo kompresorių, jį reikia paruošti darbui:

Ratų montavimas: Prie resiverio pritvirtinkite ratus ir guminį tarpiklį, jeigu jie nebuvo uždėti.

Oro filtro montavimas: Žiūrint į kompresorių iš galo, pavaros sistemos korpuso viršuje yra oro filtrui įmontuoti skirta anga. Į šią angą reikia įsukti oro filtrą (apvalią juodą dėžutę).

Įspėjimai

1. Prieš įjungdami kompresorių, įsitikinkite, kad yra uždėtas oro filtras.

2. Niekada neatsukite jokių jungiančių varžtų, kai kompresoriaus oro talpoje yra suslėgtas oras.

3. Niekada nelieskite jokių elektrinių dalių, jeigu kompresorius yra darbo būsenoje.

4. Niekada nenaudokite kompresoriaus tose vietose, kur įtampa yra žemesnė arba didesnė už

rekomenduojamą šiame vartotojo vadove “Leidžiamos darbo sąlygos“ lent. 3psl.

Dėmesio: Prieš atliekant kokius nors veiksmus, atjunkite elektros įtampą ir ištuskinkite talpą!

GEDIMAI IR ŠIŲ GEDIMŲ ŠALINIMAS:

|  |  |  |
| --- | --- | --- |
| PROBLEMA | PRIEŽASTIS | SPRENDIMAS |
| Pavarų sistema neveikia |  Blogai pajungtas arba pakeistas maitinimo kabelis | Kištuką įspausti giliau į lizdą,patikrinti maitinimo laidą |
|  |  |
|  | Lizde nėra tinklo įtampos | Patikrinti lizde įtampą ir patikrinti, ar nesuveikė saugiklis |
|  |  |  |
|  | Pažeistas jungiklis | Pažeistą jungiklį pakeisti nauju |
| Pavarų sistema dirba | Nutrintas stūmoklis cilindro movoje | Atiduoti taisymui |
| netolygiai, perkaista |  |  |
|  |  |
| Kompresorius dirba garsiai | Netinkamai priveržtossujungimo dalys | Patikrinti apsaugines dalis/gaubtus, juos suveržti; patikrinti, ar kompresorius stabiliai stovi |
|  |  |  |
| Slėgis sistemoje nekyla, | Užterštas oro filtras | Išvalyti oro filtrą |
| oro srauto kliūtys |  |  |
|  | Nesandariai sujungta įranga |  Patikrinti įrangos sujungimus |
|  | Pavarų sistema lėtai dirba | Patikrinti įtampą |
|  | Sugedęs stūmoklis, tarpiklis nusidėvėję žiedai | Atiduoti taisymui |
|  |  |  |
|  |  |  |
|  |  |
|  |  |  |
| Slėgis išeigoje nėra reguliuojamas | Pažeista jungiklio membrana | Atiduoti pataisyti |
|  |  |  |
|  | Pažeistas vožtuvas | Pakeisti |

**SVARBU!**

Prieš įjungdami įrenginį, įsitikinkite, ar maitinimo įtampa atitinka charakteristikos lentelėje (**leidžiamos darbo sąlygos**) nurodytą reikšmę.

Įrenginio maitinimo instaliacija turi būti žalvarinio laido pavidalo su minimaliu, mažiausiai 1,5 kvadratinių milimetrų pjūviu, ji turi būti pravesta nuo saugiklio su 10A reikšme ir atitikti naudojimo saugos taisykles.

Instaliaciją turi įrengti atitinkamą įgaliojimą turintis elektrikas. Tuo atveju, kai yra naudojami prailginimo laidai, reikia atkreipti dėmesį, kad vijos pjūvis nebūtų mažesnis nei 1,5 kvadratinių milimetrų. Elektros laidą reikia padėti taip, kad darbo metu nekiltų grėsmės jį perpjauti. Negalima naudoti sugadintų prailginimo laidų.

Reikia periodiškai tikrinti maitinančio laido techninę būklę. Netraukti už maitinančio laido.

**TIKRINIMAS**

• Kas 120 darbo valandų reikia tikrinti apsauginio vožtuvo, jo pagalba išleidus iš talpos orą.

• Reikia reguliariai tikrinti oro filtro užteršimo būklę. Kompresoriui dirbant dulkėtose ir nešvariose patalpose, užsiteršia oro filtras ir tai įtakoja greitą kompresoriaus susidėvėjimą. Oro filtrą reikia demontuoti (jį išsukti). Dalį su sriegiu reikia nusegti nuo segtuvų ir išimti filtro įdėklą (kempinę). Filtro įdėklą geriausia valyti suspaustu oru arba jį praplaunant vandeniu ir nusausinant. Jokiu būdu negalima tvirtinti šlapią! Nusausinus, įdėti į filtro korpusą ir tinkamai užfiksuoti.

• Reguliariai, vieną kartą per savaitę, reikia iš talpos pašalinti vandenį, atsirandantį dėl kondensacijos. Vandens likučiai iš talpos pašalinami naudojant drenavimo čiaupą. Iš pradžių, pašalinus iš talpos orą ir palikus jame apie 0,5 baro slėgį, reikia išsukti galvutę su vožtuvo sraigtine įraiža. Sukdami prieš laikrodžio rodyklę lėtai atidarome vožtuvą tam, kad pašalintume orą ir vandens likučius. Pašalinus vandenį, nuleidimo vožtuvą reikia įsukti atgal. Jokiu būdu negalima vožtuvo atsukinėti su šešiakampio varžto raktu.

**Rekomenduojama naudoti įranga**

Dirbant reikia atsiminti, kad sunaudojamo oro kiekis priklauso nuo naudojamos įrangos tipo. Pernelyg didelis oro sunaudojimas, viršijantis talpos pavaros sistemos pripildymo galimybes, sąlygos slėgio sumažėjimą sistemoje, jo reikšmę parodo manometras.

**KOMPRESORIAUS PRIEŽIŪRA GLAUSTAI**

* Atidarykite išleidimo vožtuvą, esantį kompresoriaus oro talpos apačioje, kad

išleisti kondensatą, kas 60 darbo valandų.

* Reguliariai valykite kompresoriaus karterį, valykite oro filtrą,

stebėkite slėgio daviklio parodymus.

**DARBO SAUGA**

Privalu gerai susipažinti su šio skyriaus turiniu, kad galėtumėte maksimaliai sumažinti gedimų atsiradimo arba nelaimingo atsitikimo tikimybę, kylančią dėl netinkamos įrenginio priežiūros bei darbo saugos taisyklių nežinojimo.

* Su įrenginiu gali dirbti tik tas asmuo, kuris gerai susipažino ir suprato eksploatavimo instrukcijos turinį.
* Darbo metu, atsižvelgiant Į atliekamus veiksmus, reikia dėvėti asmeninės apsaugos priemones: apsauginius akinius, apsaugines klausos priemones, kvėpavimo takų apsaugines priemones, apsauginius drabužius.
* Visus reguliavimo, priežiūros darbus reikia atlikti prieš tai ištraukus iš lizdo kištuką ir pašalinus iš talpos orą.
* Įrenginys turi būti įjungtas į maitinimo tinklą tik darbo metu. Įjungus prietaisą į maitinimo lizdą, darbo vietoje negali būti pašalinių žmonių. Įrenginys yra ypač pavojingas vaikams, todėl būtina užtikrinti, kad jokiu būdu vaikai negalėtų pasiekti įrenginio.
* Darbo metu įrenginio negalima perkrauti, reikia laikytis nustatytų darbo laiko normų.
* Visos kompresoriaus apsauginės dalys, už saugumą atsakingi elementai turi būti techniškai nepriekaištingi. Juos pažeidus, gedimą reikia iš karto pataisyti arba pakeisti elementą nauju. Draudžiama dirbti su pažeistu variklio gaubtu arba sugadintais kitais apsaugos sistemos elementais. Neleidžiama naudotis įrenginiu, kai yra demontuoti mechaninės apsaugos elementai.
* Kai kurie kompresoriaus elementai, ypač orą į talpą pumpuojantis laidas bei variklio galvutė, darbo metu įkaista iki aukštos temperatūros. Reikia vengti kontakto su šiais elementais, prie jų neprieiti, nes yra nudegimo pavojus. Nerekomenduojama nuimti įrenginį apsaugančius gaubtus/elementus.
* Yra uždrausta betkaip modifikuoti rezervuarą. Negalima keisti jo struktūros. Negalima virinti.
* Negalima reguliuoti saugumo vožtuvo bei slėginio jungiklio agregato.
* Įjungto į maitinimo lizdą kompresoriaus negalima liesti drėgnomis rankomis.
* Prireikus panaudoti prailginimo laidą, reikia jį padėti taip, kad jis netrukdytų darbui. Rekomenduojama naudoti kiek galima trumpesnius atitinkamo pjūvio prailginimo laidus,
* Kiekvieną kartą prieš prijungiant kokią nors įrangą, reikia patikrinti ir įsitikinti, ar joje nėra kokių nors įtrūkiu, deformacijos bei patikrinti sujungimų sandarumą. Įtrūkusius arba nutrintus (nesandarius) laidus reikia pakeisti naujais. Negalima dirbti su sugedusia įranga.
* Prieš pradedant darbą, reikia įsitikinti, ar naudojamos įrangos parinkti slėgio parametrai atitinka kompresoriaus darbo efektyvumą.
* Traukiant kištuka is lizdo, jį reikia laikyti už galvutės, o ne už prijungimo laido.
* Nepalikti be priežiūros įjungto įrenginio. Kiekvieną kartą baigus darbą, reikia išjungti maitinimo laidą bei pašalinti iš talpos orą.
* Gaisrui ar sprogimui išvengti, niekada nepurškite užsiliepsnojančių skysčių ant įkaitintų vietų. Kartais variklio dalyje gali pasirodyti žiežirbų, tai yra normalu. Šios žiežirbos gali sukelti sprogimą, jeigu darbo vietoje yra kuro ar kitų lengvai sprogstančių garų, todėl prieš įjungdami oro kompresorių, įsitikinkite, ar darbo vieta yra gerai vėdinama ir oras nėra prisotintas sprogimą sukeliančiomis dujomis. Šalia kompresoriaus rūkyti nepatartina.
* Kai kurie tirpikliai (ypatingai trichloretanas (Trichloroethane) ir metileno chloridas (Methylene Chloride)) gali chemiškai reaguoti su aliuminiu, naudojamu pistoletuose dažymui, siurbliuose dažymui ir pan. bei sukelti sprogimą. Jeigu naudojate šiuos tirpiklius, naudokite tik įrangą, pagamintą iš nerūdijančio plieno. Tai neturės įtakos oro kompresoriaus darbui.
* Niekada neįkvėpkite oro tiesiogiai iš kompresoriaus. Tai gali pakenkti Jūsų kvėpavimo takams.
* Nevirinkite jokių papildomų dalių prie kompresoriaus bako.
* Niekada nenaudokite elektrinių oro kompresorių lauke lijant ar esant labai dideliam drėgnumui, nes tai gali privesti prie elektros iškrovos.
* Griežtai draudžiama atjungti bet kokias detales, jeigu resiveryje yra slėgis.
* Griežtai draudžiama atlikinėti bet kokius priežiūros darbus, esant kištukui įkištam į maitinimo lizdą.
* Aplinkos oro temperatūra darbo vietoje turėtų būti nuo +4oC iki +40oC.
* Griežtai draudžiama ant kompresoriaus pilti vandenį ir degius skysčius.
* Nestatykite arti kompresoriaus degių daiktų.
* Suspaustos oro srovės niekuomet nenukreipkite į žmones ar gyvūnus.
* Transportuokite kompresorių tik tuo atveju, kai resiveryje nėra slėgio. turime laikyti jį tik už specialiai tam skirtos rankenos.
* Kai kompresorius yra naudojamas dažymui: a. Nedirbkite uždaroje patalpoje ir arti atviros ugnies. b. Prieš darbą, įsitikinkite, kad patalpa, kurioje dirbsite, gerai vėdinama
* Baigus darbą, būtinai išimkite kištuką iš maitinimo lizdo.
* Kompresorius yra skirtas darbui su oru, nenaudokite kitų dujų.

Skaitmeninis valdymas kompresoriui MZB550H50

**1.** 1.5-3.0 Bar slėgio keitimo klavišas
**2.** 2.5-4.0 Bar slėgio keitimo klavišas
**3.** 4.0- 6.0 Bar slėgio keitimo klavišas
**4.** 6.0-8.0 Bar slėgio keitimo klavišas
**5. “**S” Funkcijos klavišas
**6.** Įjungimo/ Išjungimo klavišas
**7.** Slėgio keitimo klavišas
**8.** Veikimo būsenos indikacijos lemputė.
„S“ Funkcija

Sąrankos: ilgai paspauskite „S“ mygtuką 3s, kad parodytumėte sąranką. Spustelėkite mygtuką „S“, kad perjungtumėte nustatymus (1 lentelės)
Išsaugoti nustatymus: a) ilgai paspauskite „start / stop“ mygtuką ir „S“ klavišą, kad išsaugotumėte parametrus. b) Nustačius parametrus, palaukite 10s, ji išeina iš sąrankos sąsajos ir išsaugos parametrus.
Gamyklinis nustatymas: ilgai paspauskite mygtuką „Start / stop“, „S“ ir „6-8BAR“ klavišus 5s, kad atkurtumėte gamyklinius nustatymus.
Peržiūrėti srovę, srovės įtampą, atskaitos srovę: Nenustatyta būsena, spustelėję „S“ klavišą, kad būtų rodomas ekranas.
Perjungimo slėgio blokas: ilgai paspauskite „S“ mygtuką 3s į perjungimo slėgio įrenginį (baras / Psi).
Slėgio diapazono nustatymas: „1.5-3Bar“ raktų slėgio diapazonas 1.5-3Bar 2.5 „2.5-4Bar“ raktų slėgio diapazonas 2,5-4Bar 4- „4-6Bar“ raktų slėgio diapazonas 4-6Bar ar “6-8Bar” rakto slėgis diapazonas 6-8Bar.
Pašalinti aliarmą: „Paspauskite„ start / stop “mygtuką, kad pašalintumėte

**GARANTINĖS PRIEŽIŪROS TAISYKLĖS**

**1. Būtinos sąlygos garantiniam remontui atlikti:**

* Būtina turėti užpildytą garantinį taloną su nurodyta pardavimo data, pardavėjo pavarde ir parašu, parduotuvės antspaudu, pirkimo čekiu arba sąskaita.
* Sugedęs prietaisas transportuojamas kliento sąskaita, pridedami reikalingi dokumentai ir išsamus gedimo aprašymas.
* UAB “Liudo Įrankiai“ nemokamai šalina gamintojo defektus aptikus garantinio aptarnavimo metu, per 14-30 dienų nuo gedimo ragistracijos.

**2. Jei prietaiso remontui reikalingas detales reikia užsakyti iš tiekėjo, remontas gali užsitęsti iki 30 dienų.**

**3. Garantinės priežiūros metu nemokamai keičiamos sugedusios prekės detalės bei mazgai.**

**4. Klientas turi teisę reikalauti, kad prietaisą pakeistų nauju, jeigu:**

4.1. Per 10 dienų serviso centras patvirtina, jog garantinės prekės suremontuoti neįmanoma.

**5. Serviso centras turi teisę nutraukti garantinę priežiūrą, jeigu:**

5.1. Prietaisas yra mechaniškai pažeistas.

5.2 Nustatoma kad prietasas buvo blogai prijungtas ar sumontuotas.

5.3 Pažeistos garantinės plombos.

5.4 Pakeistas prietaiso vidus.

5.5 Gedimas atsirado dėl sutrikimų elektros tinkle.

5.6 Prietaisu naudotasi ne pagal instrukciją.

5.7 Prietaisas buvo jungiamas į netvarkingą elektros tinklą arba buvo neapsaugotas nuo išorinio vandens, arba sniego poveikio.

5.8 Jeigu garantinės priežiūros metu prietaisas remontuotas ne serviso centre.

5.9 Prietaisas sugedo dėl įtampos svyravimo (kai įtampos svyravimas viršija 10 proc. nominalios tinklo įtampos, nurodytos techniniame pase)

**6. Garantija nesuteikiama eksploatacijos metu natūraliai nusidėvimoms detalėms (saugikliams, šepetukams, diržams, filtrams, gnybtams, laikikliams, sujungikliams, kištukams).**

**7. Garantinis remontas neatlieka darbų, kuriuos vartotojas privalo atlikti pats ir savo lėšomis (pvz.: prietaiso el.instaliacija, prietaiso veikimo patikrinimas), jei šie patarnavimai atskiru užsakymu nebus patekti UAB “Liudo Įrankiai” atstovui.**

Nesilaikant garantinės priežiūros taisyklių 1-7 punkto, garantinis aptarnavimas gali būti anuliuotas.

**Su šiomis garantinės priežiūros taisyklėmis susipažinau ir su jomis sutinku, dėl prietaiso komplektavimo ir mechaninių pažeidimų pretenzijų neturiu**

Pirkėjo parašas:……………………........ **12 mėn. garantija**

Garantinį remontą atlieka: UAB “Liudo Įrankiai”, Darbo g. 42, Kaunas

Pardavėjas......................................

Gaminys…………………………..……....

Modelis………………….……………......

Gamyklinis Nr………………………..….

Pirkimo data………………..………..…

Pastabos……………………………….....